ร้านนี้อยู่ตรงข้ามกับชาบูนางใน อยู่ในซ.จุฬา 50 เป็นสุกี้และชาบูแบบบุปเฟ่ราคา 349 บาท แต่ช่วงนี้ถึง 10 เมษาลดพิเศษเหลือ 299 บาทต่อคนค่ะ ลดฉลองเปิดร้านใหม่ 
น้ำซุปมีให้เลือก 3 แบบ เราเลือกแบบ 2 ซุปในหม้อเดียวกัน จะเป็นซุปชาบูกับซุปสุกี้ญี่ปุ่น นุ๊กชอบซุปแบบสุกี้ญี่ปุ่นมากกว่า รสชาติจะเค็มๆ ทานกับเนื้อหรือข้าวอร่อยดีค่ะ ส่วนบุปเฟ่มีรายการอาหารให้เลือกประมาณ 26 รายการ ทุกอย่างอร่อยส่วนที่ชอบเป็นพิเศษคือ เนื้อรับอายโคขุนกับเนื้อสันนอกโคขุน อร่อยมาก สไลด์มาบางๆ ไม่เหนียวเลยค่ะ ส่วนของหวานวันนี้เป็นั่วแดงน้ำแข็งใส เหมือนน้ำเเข็งใสธรรมดาแค่มีถั่วแดงโรยหน้า ทานแล้วเย็นชื่นใจดีค่ะ มื้อนี้เราสั่งกินกันไปเยอะมาก คุ้มสุดๆ นุ๊กทานแต่เนื้อต่างๆ ไม่ทานผักเลย อิ่มและจุกมาก ทุกอย่างอร่อย แนะนำเลยค่ะบุปเฟ่ชาบูและสุกี้ของร้านนี้ 
บริการ พนักงานดูแลดีมากๆค่ะ วันนี้เจ้าของมาคอยดูแลเเละบริการเองด้วย เป็นกันเองสุดๆ